               EUROOPA KOMISJON
            Brüssel,12.4.2017
            COM(2017) 174 final
            2017/0080(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel Rahvusvahelise Mereorganisatsiooni meresõiduohutuse komitee 98. istungjärgul ja merekeskkonna kaitse komitee 71. istungjärgul seoses SOLASi konventsiooni reeglite II-1/23 ja 2/9.4.1.3, 1994. ja 2000. aasta kiirlaevakoodeksite, rahvusvahelise päästevahendite koodeksi ja MARPOLi konventsiooni VI lisa V liite muudatuste vastuvõtmisega

               SELETUSKIRI

               1.SISSEJUHATUS

               Käesolevas komisjoni ettepanekus käsitletakse Rahvusvahelise Mereorganisatsiooni (edaspidi „IMO“) meresõiduohutuse komitee 98. istungjärgul (edaspidi „MSC 98. istungjärk“) ja merekeskkonna kaitse komitee 71. istungjärgul (edaspidi „MEPC 71. istungjärk“) võetavat liidu seisukohta muudatuste suhtes, mida kirjeldatakse ükshaaval järgmistes punktides.

               1.1 SOLASi konventsiooni reegli II-1/23 muudatused

               IMO meresõiduohutuse komitee 95. ja 96. istungjärgul (edaspidi „MSC 95. istungjärk“ ja „MSC 96. istungjärk“) kiideti heaks mitu SOLASi konventsiooni reegli II-1 muudatusettepanekut, mis käsitlesid vaheruumideks jaotumist ja vigastatud laeva püstuvusnõudeid ning mis rühmitati kokku ja on esitatud nõukogu 17. oktoobri 2016. aasta otsuses (EL) 2016/2077
                  1
               .

               MSC 97. istungjärgul leppis komitee kokku, et ta peatab SOLASi konventsiooni II-1 peatüki muudatusettepanekute (mis käsitlesid vaheruumideks jaotumist ja vigastatud laeva püstuvusnõudeid) vastuvõtmise kuni MSC 98. istungjärguni, välja arvatud SOLASi konventsiooni reegli II-1/3-12 muudatusettepaneku (mis käsitleb kaitset müra eest) vastuvõtmise. Seoses reegli II-1/6 muudatustega, mis käsitlesid nõutava vaheruumideks jaotumise indeksit R, lepiti MSC 97. istungjärgul kokku, et mis tahes järgmiste reegli II-1/6 muudatustega ei tohiks alandada kehtivat ohutuse taset, mis on tagatud SOLASi konventsiooni sätetega kooskõlas liidu seisukohaga, mis on esitatud nõukogu otsuse (EL) 2016/2077 artikli 2 lõike 1 punktis a ja artikli 2 lõikes 2.

               Ilma et see piiraks SOLASi konventsiooni II-1 peatüki vastuvõtmise edasilükkamise otsuse kohaldamist, leppis komitee kokku, et ta arutab MSC 97. istungjärgule esitatud dokumente ja koostab lõplikud muudatuste tekstid. Komitee leppis üldiselt kokku reeglite II-1/22, 23 ja 24 teksti ühtlustamises seoses samalaadsete nõuete mitme sõnastuse olemasoluga ning kehtivate ristviidete ajakohastamises varem heakskiidetud muudatuste sisu muutmata. Muudatusi saab pidada väikseks, aga reegel II-1/23 käsitleb veeremireisilaevade erinõudeid ja seda ei lisatud nõukogu otsusesse (EL) 2016/2077. Reegel II-1/24 käsitleb üksnes kaubalaevu.

               Kõnealused muudatused on esitatud dokumendi MSC 97/WP.5 1. lisas. MSC 97. istungjärgu aruande (MSC 97/22) punktis 3.17 on märgitud, et muudatused on kavas vastu võtta MSC 98. istungjärgul kooskõlas dokumentides MSC 97/3/5 ja MSC 97/3/4 esitatud muudatusettepanekutega ning võimalike toimetamisega seotud parendustega.

               1.2 SOLASi konventsiooni reegli II-2/9.4.1.3 muudatused

               SOLASi konventsiooni reegli II-2/9.4.1.3 muudatuste eesmärk on selgitada kuni 36 reisijat vedavate reisilaevade ja rohkem kui 60 (aga mitte rohkem kui 240) pardal viibiva isikuga eriotstarbeliste laevade akende tulekindluse nõudeid. Kuni 36 reisijat vedavatel laevadel peaks olema sama ohutuse tase kui rohkem kui 36 reisijat vedavatel laevadel.

               SOLASi konventsiooni reegli II-2/9.4.1.3 muudatused on esitatud MSC 97. istungjärgu aruande (MSC 97/22) 13. lisas. MSC 97. istungjärgu aruande punktis 9.6 on märgitud, et muudatused võetakse vastu MSC 98. istungjärgul.

               1.3 1994. ja 2000. aasta kiirlaevakoodeksite muudatused

               1994. ja 2000. aasta kiirlaevakoodeksite (edaspidi „kiirlaevakoodeksid“) muudatustega selgitatakse 1994. ja 2000. aasta koodeksite punktide 8.10.1.4 kuni 8.10.1.6 kohaldamist seoses vastavalt alla 20 meetri ja 30 meetri pikkuste kiirlaevade päästepaatide vedamisest vabastamisega. Tingimusel, et mõlema koodeksi punkti 8.10.1.6 nõuded on täidetud, mis hõlmab uut elementi, mille kohaselt peab olema võimalik võtta veest pardale abitu inimene horisontaalses või peaaegu horisontaalses kehaasendis, võidakse alla 30 meetri pikkused (2000. aasta kiirlaevakoodeks) ja alla 20 meetri pikkused (1994. aasta kiirlaevakoodeks) kiirlaevad vabastada päästepaadi olemasolu nõudest.

                1994. ja 2000. aasta kiirlaevakoodeksi muudatused on esitatud MSC 97. istungjärgu aruande 15. ja 16. lisas (MSC 97/22/Add.1). MSC 97. istungjärgu aruande (MSC 97/22) punktis 8.25 on märgitud, et muudatused on kavas vastu võtta MSC 98. istungjärgul.

               1.4 Rahvusvahelise päästevahendite koodeksi ja resolutsiooni MSC.81(70) lisa muudatused
                  2

               Rahvusvahelises päästevahendite koodeksis on sätestatud rahvusvahelised nõuded, mis käsitlevad 1974. aasta SOLASi konventsiooni III peatükiga hõlmatud päästevahendeid, sealhulgas isiklikke päästevahendeid, visuaalseid abivahendeid, päästepaate või -parvesid, valvepaate, paatide veeskamisseadmeid ja pealeminekuseadmeid ning laeva evakuatsioonisüsteeme, liiniheiteseadeid ning üldiseid häire- ja valjuhääldisüsteeme.

               Päästevahendite koodeksi punktide 6.1.1.5 ja 6.1.1.6 ning resolutsiooni MSC.81(70) lisa 1. osa punkti 8.1.1 muudatustega tagatakse kooskõla staatiliste katsete ja nende katsekoormustega, mida veeskamisseadmed, sealhulgas nende konstruktsioonielemendid ja vintsid peavad taluma. MSC 97. istungjärgul kinnitati laevasüsteemide ja -seadmete alamkomitee kolmanda istungjärgu seisukohta, et kõnealuseid muudatusi tuleks käsitada väikeste parandustena.

               Need muudatused on esitatud MSC 97. istungjärgu aruande (MSC 97/22/Add.1) 17. lisas ja IMO dokumendi MSC 98/3/1 1. lisas. MSC 97. istungjärgu aruande (MSC 97/22) punktides 8.34 ja 8.35 on märgitud, et muudatused on kavas vastu võtta MSC 98. istungjärgul.

               1. 5 MARPOLi konventsiooni VI lisa V liite muudatused

               Liidu ettepanek MEPC 67. istungjärgule (MEPC 67/12/7) hõlmas MARPOLi konventsiooni praeguse VI lisa V liite (milles sätestatakse punkri saatelehe standardtekst) muudatusi. Muudatusega oleks lubatud laevu, mille pardal saab kasutada samaväärseid meetodeid (eelkõige heitgaasi puhastussüsteeme), kiita heaks kooskõlas MARPOLi konventsiooni VI lisa reegliga 4 suurema väävlisisaldusega punkrikütuse jaoks, kui on sätestatud MARPOLi konventsiooni VI lisa (punkri saatelehes sisalduvad andmed) reeglites 14.1 ja 14.4.

               Pidades silmas kasvavat arvu laevu, millel on heitgaasi puhastussüsteemid, peeti liidu tehtud muudatusettepanekuid vajalikuks, et ühtlustada punkri saatelehe standardteksti kooskõlas asjaoluga, et laevad võivad jätkuvalt kasutada suurema väävlisisaldusega kütuseid isegi pärast 0,10 % väävlisisalduse nõude jõustumist väävliheite kontrolli piirkondades alates 1. jaanuarist 2015.

               MEPC 67. istungjärgul lepiti kokku muudatuste vajaduses, aga leiti, et vaja on täiendavat arutelu. Seega lükati ELi ettepaneku esitamine edasi heite ennetamise ja heitele reageerimise alamkomitee teiseks istungjärguks (edaspidi „PPRi 2. istungjärk“).

               PPRi 2. istungjärgul peeti seonduvas töörühmas põhjalik arutelu, ilma et oleks õnnestunud jõuda kokkuleppele muudetud teksti täpses vormis. Pärast PPRi 2. istungjärku lisati liidu ettepanekusse PPRi 3. istungjärgule (PPR 3/10) võimalikult suures ulatuses PPRi 2. istungjärgul väljendatud seisukohti. Ettepanek puudutas lisaselgituste sisseviimist MARPOLi konventsiooni VI lisa V liitesse, et võimaldada tarnijal pärast ostja teadet deklareerida punkri saatelehel, et kütus on mõeldud kasutamiseks laeva poolt, mis vastab väävlinõuetele samaväärsete vahendite abil.

               Need muudatused on sätestatud dokumendi MEPC 70/18/Add.1 7. lisas. MSC 70. istungjärgu aruande (MSC 70/18) punktis 5.9 on märgitud, et muudatused on kavas vastu võtta MSC 71. istungjärgul.

               2.IMO MUUDATUSTE VASTUVÕTMINE

               2.1Muudatuste vastuvõtmine

               Eespool punktides 1.1–1.4 esitatud muudatused kiideti heaks meresõiduohutuse komitee 97. istungjärgul 21.–25. novembril 2016 ning peaks esitatama vastuvõtmiseks meresõiduohutuse komitee 98. istungjärgule, mis toimub 7.–16. juunil 2017. Eespool punktis 1.5 esitatud muudatused kiideti heaks merekeskkonna kaitse komitee 70. istungjärgul 24.–28. oktoobril 2016 ning peaks esitatama vastuvõtmiseks merekeskkonna kaitse komitee 71. istungjärgule, mis toimub 3.–7. juulil 2017.

               2.2Nõustumine

               Pärast seda, kui kaks komiteed on eespool punktides 1.1–1.5 kirjeldatud muudatused heaks kiitnud ja vastu võtnud, edastatakse need nõustumiseks vastavatele lepinguosalistele.

               3.ASJAKOHASED ELi ÕIGUSAKTID JA ELi PÄDEVUS

               3.1 SOLASi konventsiooni reegli II-1/23 muudatused

               SOLASi konventsiooni reegliga II-1 reguleeritakse laevaehituse struktuuri, vaheruumideks jaotumist ning püstuvus- ja elektriseadmeid. SOLASi konventsiooni reegli II-1/23 muudatused, mis on kavas võtta vastu MSC 98. istungjärgul, hõlmavad reisilaevu. Euroopa Parlamendi ja nõukogu direktiivi 2009/45/EÜ (reisilaevade ohutuseeskirjade ja -nõuete kohta) artikli 6 lõike 2 punkti a alapunktis i on sätestatud, et uued A-klassi reisilaevad peavad täielikult vastama 1974. aasta SOLASi konventsiooni (muudetud kujul) nõuetele.

               Seega mõjutaksid SOLASi konventsiooni reegli II-1/23 muudatused liidu õigust direktiivi 2009/45/EÜ kohaldamise kaudu.

               3.2SOLASi konventsiooni reegli II-2/9.4.1.3 muudatused

               Direktiivi 2009/45/EÜ artikli 6 lõike 2 punkti a alapunkti i kohaselt kohaldatakse SOLASi konventsiooni A-klassi reisilaevade suhtes. Peale selle on direktiivi 2009/45/EÜ I lisa II-2 peatüki B osa punktis 10.4 sätestatud, et rohkem kui 36 reisijat vedavatel reisilaevadel tuleb erilist tähelepanu pöörata avatud või kinnistele päästepaatidele ja päästeparvedele mineku aladele avanevate akende tulekindlusele ja nende alade all selliselt asuvate akende tulekindlusele, mille vigastus tulekahju korral takistaks päästepaatide ja päästeparvede veeskamist või neisse minekut.

               Seega mõjutaksid SOLASi konventsiooni reegli II-2/9.4.1.3 muudatused liidu õigust direktiivi 2009/45/EÜ kohaldamise kaudu.

               3.3 1994. ja 2000. aasta kiirlaevakoodeksite muudatused

               Direktiivi 2009/45/EÜ artikli 6 lõike 2 punkti a alapunkti i kohaselt kohaldatakse SOLASi konventsiooni (muudetud kujul) A-klassi reisilaevade suhtes. Lisaks on selle direktiivi artikli 6 lõike 4 punktis a sätestatud, et kiirlaevad peavad vastama SOLASi konventsiooni reeglite X/2 ja X/3 nõuetele, mis viitab 1994. ja 2000. aasta kiirlaevakoodeksitele vastavusele. Samamoodi on kiirlaevakoodeksile vastavus sätestatud artikli 6 lõike 4 punktides b ja c. Selle direktiivi artikli 2 punktis c on sätestatud, et viited 1994. ja 2000. aasta kiirlaevakoodeksitele käsitlevad koodeksite ajakohastatud versioone. Selle tulemusena avaldavad nende koodeksite muudatused otsest mõju ELi õigusnormide kohaldamisele.

               Seega mõjutaksid 1994. ja 2000. aasta kiirlaevakoodeksite muudatused seoses masinaruumide tulekustutussüsteemidega liidu õigust direktiivi 2009/45/EÜ kohaldamise kaudu.

               3.4Rahvusvahelise päästevahendite koodeksi ja resolutsiooni MSC.81(70) lisa muudatused

               Veeskamisseadmed ja vintsid on hõlmatud komisjoni 6. veebruari 2017. aasta rakendusmääruses (EL) 2017/306, milles esitatakse laevavarustuse projekteerimis-, ehitus- ja toimivusnõuded ning katsestandardid. Selles rakendusmääruses viidatakse rahvusvahelisele päästevahendite koodeksile ja resolutsioonile MSC.81(70) seoses reeglitega MED/1.21, 1.23, 1.24 ja 1.25, mis puudutab veeskamisseadmeid, ning reeglitega 1.41a, 1.41b, 1.41c, 1.41d ja 1.41e, mis puudutab vintse. See varustus kuulub seega Euroopa Parlamendi ja nõukogu 23. juuli 2014. aasta direktiivi 2014/90/EL (milles käsitletakse laevavarustust ja millega tunnistatakse kehtetuks nõukogu direktiiv 96/98/EÜ) kohaldamisalasse.

               Seega mõjutavad rahvusvahelise päästevahendite koodeksi ja resolutsiooni MSC.81(70) lisa muudatused liidu õigust direktiivi 2014/90/EL ja rakendusmääruse (EL) 2017/306 kohaldamise kaudu.

               3.5MARPOLi konventsiooni VI lisa V liite muudatused

               MARPOLi VI lisa nõudeid seoses SOx heite piirmääradega rakendatakse ELi õiguses Euroopa Parlamendi ja nõukogu direktiiviga (EL) 2016/802, mis käsitleb väävlisisalduse vähendamist teatavates vedelkütustes. Selle direktiivi artikli 6 lõike 9 taanetes b ja c ning artikli 13 lõike 2 punktis a viidatakse punkri saatelehele kui direktiivile vastavuse tagamise peamisele mehhanismile. Samaväärseid nõuetele vastavuse tagamise vahendeid käsitletakse alternatiivsete heitevähendusmeetoditena, nagu on määratletud direktiivi (EL) 2016/802 artikli 2 punktis o, ning neid võib kasutada tingimusel, et heitevähendusmeetodit kasutavad laevad saavutavad pidevalt sellise vääveldioksiidi heite vähenemise, mis on vähemalt samaväärne vähenemisega, mis saavutataks direktiivi nõuetele vastavaid laevakütuseid kasutades.

               Seega mõjutaksid MARPOLi VI lisa V liite muudatused liidu õigust direktiivi (EL) 2016/802 kohaldamise kaudu.

               3.6Kokkuvõte

               Võttes arvesse eespool kirjeldatud seoseid muudatuste ja asjakohaste ELi õigusaktide vahel, leiab komisjon, et kõnealuste muudatuste eeldatav vastuvõtmine MEPC 98. istungjärgul ja MSC 71. istungjärgul kuulub ELi toimimise lepingu artikli 3 lõike 2 kohaselt ELi ainuvälispädevusse, kuivõrd arutluse all olevate rahvusvaheliste õigusaktide muudatuste vastuvõtmine mõjutab ühiseeskirju või muudab nende kohaldamisala.

               Vaatamata sellele, et liit ei ole IMO liige ega asjaomaste rahvusvaheliste õigusaktide osaline, ei ole väljakujunenud kohtupraktika kohaselt liikmesriikidel õigust võtta kohustusi, mis tõenäoliselt mõjutavad aluslepingute eesmärkide saavutamiseks kehtestatud ELi eeskirju, välja arvatud juhul, kui neid volitatakse selleks nõukogu otsusega, mis on vastu võetud komisjoni ettepaneku põhjal.

               4.Kokkuvõte

               Komisjon teeb seega ettepaneku võtta vastu nõukogu otsus meresõiduohutuse komitee 98. istungjärgul ja merekeskkonna kaitse komitee 71. istungjärgul Euroopa Liidu nimel eespool punktides 1.1–1.5 nimetatud muudatuste küsimuses võetava seisukoha kohta.

               2017/0080 (NLE)

               Ettepanek:

               NÕUKOGU OTSUS

               seisukoha kohta, mis võetakse Euroopa Liidu nimel Rahvusvahelise Mereorganisatsiooni meresõiduohutuse komitee 98. istungjärgul ja merekeskkonna kaitse komitee 71. istungjärgul seoses SOLASi konventsiooni reeglite II-1/23 ja 2/9.4.1.3, 1994. ja 2000. aasta kiirlaevakoodeksite, rahvusvahelise päästevahendite koodeksi ja MARPOLi konventsiooni VI lisa V liite muudatuste vastuvõtmisega

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 100 lõiget 2 ja artikli 218 lõiget 9,

               võttes arvesse Euroopa Komisjoni ettepanekut

               ning arvestades järgmist:

               (1)Euroopa Liidu tegevuse eesmärk meretranspordisektoris peaks olema suurendada meresõiduohutust ja kaitsta merekeskkonda.

               (2) Rahvusvahelise Mereorganisatsiooni (edaspidi „IMO“) meresõiduohutuse komitee 97. istungjärgul kiideti heaks SOLASi konventsiooni (rahvusvaheline konventsioon inimelude ohutusest merel) reeglite II-1/23 ja II-2/9.4.3, 1994. ja 2000. aasta kiirlaevakoodeksite (edaspidi „kiirlaevakoodeksid“), rahvusvahelise päästevahendite konventsiooni ning resolutsiooni MSC.81(70) lisa muudatused. Eeldatavasti peaks meresõiduohutuse komitee kõnealused muudatused vastu võtma oma 98. istungjärgul 2017. aasta juunis (edaspidi „MSC 98. istungjärk“).

               (3)IMO merekeskkonna kaitse komitee (edaspidi „MEPC“) leppis oma 70. istungjärgul kokku MARPOLi konventsiooni (rahvusvaheline laevade põhjustatava merereostuse vältimise konventsioon) VI lisa V liite muudatustes, et võimaldada laevadel, mis vastavad samaväärsete vahendite kaudu nõuetele, lasta deklareerida punkri saatelehel, et kütteõli on tarnitud ostja teate kohaselt, milles kinnitatakse, et kütteõli kavatsetakse kasutada koos samaväärsete nõuetele vastavuse tagamise vahenditega. Kõnealused muudatused on kavas vastu võtta MEPC 71. istungjärgul 2017. aasta juulis (edaspidi „MEPC 71. istungjärk“).

               (4)IMO meresõiduohutuse komitee 95. ja 96. istungjärgul kiideti heaks mitu SOLASi konventsiooni reegli II-1 muudatusettepanekut, mis käsitlesid vaheruumideks jaotumist ja vigastatud laeva püstuvusnõudeid ning mis rühmitati kokku ja esitati nõukogu 17. oktoobri 2016. aasta otsuses (EL) 2016/2077
                  3
               .

               (5)IMO meresõiduohutuse komitee leppis oma 97. istungjärgul kokku, et ta peatab SOLASi konventsiooni artikli II-1 enamiku muudatusettepanekute (mis käsitlesid vaheruumideks jaotumist ja vigastatud laeva püstuvusnõudeid) vastuvõtmise kuni MSC 98. istungjärguni, ning seoses reegli II-1/6 muudatusega (mis käsitleb nõutavat vaheruumideks jaotumise indeksit R), et järgmiste reegli II-1/6 muudatustega ei tohiks kehtivat ohutuse taset alandada.

               (6)Liidu seisukoht, mis on esitatud nõukogu otsuse (EL) 2016/2077 artikli 2 lõike 1 punktis a ja artikli 2 lõikes 2, jääb seega kehtima.

               (7)IMO meresõiduohutuse komitee otsustas oma 97. istungjärgul lükata edasi SOLASi konventsiooni artikli II-1 muudatuste vastuvõtmise kuni meresõiduohutuse komitee 98. istungjärguni, komitee leppis üldiselt kokku reeglite II-1/22, 23 ja 24 teksti ühtlustamises seoses samalaadsete nõuete mitme sõnastuse olemasoluga ning kehtivate ristviidete ajakohastamises varem heakskiidetud muudatuste sisu muutmata. Reegel II-1/23 käsitleb veeremireisilaevade erinõudeid ja nõukogu otsuses (EL) 2016/2077 esitatud seisukoht seda ei hõlma. Euroopa Parlamendi ja nõukogu direktiivi 2009/45/EÜ
                  4
                kohaldatakse kohalikke rannasõite tegevatele reisilaevadele ja kiirreisilaevadele. Kõnealuse direktiivi artikli 6 lõike 2 punkti a alapunktis i on sätestatud, et uued A-klassi reisilaevad peavad täielikult vastama 1974. aasta SOLASi konventsiooni (muudetud kujul) nõuetele.

               (8)SOLASi konventsiooni reegli II-2/9.4.1.3 muudatuste eesmärk on selgitada kuni 36 reisijat vedavate reisilaevade ja rohkem kui 60 (aga mitte rohkem kui 240) pardal viibiva isikuga eriotstarbeliste laevade akende tulekindluse nõudeid. Kuni 36 reisijat vedavad laevad peaksid tagama sama ohutuse taseme kui rohkem kui 36 reisijat vedavad laevad. Euroopa Parlamendi ja nõukogu direktiivi 2009/45/EÜ kohaldatakse kohalikke rannasõite tegevatele reisilaevadele ja kiirreisilaevadele. Kõnealuse direktiivi artikli 6 lõike 2 punkti a alapunktis i on sätestatud, et uued A-klassi reisilaevad peavad täielikult vastama 1974. aasta SOLASi konventsiooni (muudetud kujul) nõuetele. Selle direktiivi I lisa II-2 peatüki B osa punktis 10.4 on sätestatud, et rohkem kui 36 reisijat vedavatel reisilaevadel tuleb erilist tähelepanu pöörata avatud või kinnistele päästepaatidele ja päästeparvedele mineku aladele avanevate akende tulekindlusele ja nende alade all selliselt asuvate akende tulekindlusele, mille vigastus tulekahju korral takistaks päästepaatide ja päästeparvede veeskamist või neisse minekut.

               (9)1994. ja 2000. aasta kiirlaevakoodeksite muudatustega selgitatakse koodeksite punktide 8.10.1.4 kuni 8.10.1.6 kohaldamist seoses vastavalt alla 20 meetri ja 30 meetri pikkuste kiirlaevade päästepaatide vedamisest vabastamisega. Tingimusel, et mõlema koodeksi punkti 8.10.1.6 nõuded on täidetud, mis hõlmab uut elementi, mille kohaselt peab olema võimalik võtta veest pardale abitu inimene horisontaalses või peaaegu horisontaalses kehaasendis, võidakse 2000. aasta kiirlaevakoodeksi puhul alla 30 meetri pikkused ja 1994. aasta kiirlaevakoodeksi puhul alla 20 meetri pikkused kiirlaevad vabastada päästepaadi olemasolu nõudest. Euroopa Parlamendi ja nõukogu direktiivi 2009/45/EÜ kohaldatakse kohalikke rannasõite tegevatele reisilaevadele ja kiirreisilaevadele. Kõnealuse direktiivi artikli 6 lõike 2 punkti a alapunktis i on sätestatud, et uued A-klassi reisilaevad peavad täielikult vastama 1974. aasta SOLASi konventsiooni (muudetud kujul) nõuetele.

               (10)Rahvusvahelises päästevahendite koodeksis on sätestatud rahvusvahelised nõuded, mis käsitlevad 1974. aasta SOLASi konventsiooni (muudetud kujul) III peatükiga hõlmatud päästevahendeid. Päästevahendite koodeksi punktide 6.1.1.5 ja 6.1.1.6 ning resolutsiooni MSC.81(70) lisa 1. osa punkti 8.1.1 muudatustega tagatakse kooskõla staatiliste katsete ja nende katsekoormustega, mida veeskamisseadmed, sealhulgas nende konstruktsioonielemendid ja vintsid peavad taluma, ning neid tuleks käsitleda väikeste kohandustena. Veeskamisseadmed ja vintsid on loetletud komisjoni rakendusmääruses (EL) 2017/306,
                  5
                milles viidatakse rahvusvahelisele päästevahendite koodeksile ja resolutsioonile MSC.81(70) seoses reeglitega MED/1.21, 1.23, 1.24 ja 1.25, mis puudutab veeskamisseadmeid, ning reeglitega 1.41a, 1.41b, 1.41c, 1.41d ja 1.41e, mis puudutab vintse. Need kuuluvad seega Euroopa Parlamendi ja nõukogu direktiivi 2014/90/EL
                  6
                kohaldamisalasse.

                (11)MARPOLi konventsiooni VI lisa V liite muudatused käsitlevad lisaselgituste sisseviimist, et võimaldada laevadel, mis vastavad kütuse väävlisisalduse nõuetele väävliheite kontrolli piirkondades samaväärsete vahendite (heitgaasi puhastussüsteemid) abil, lubada tarnijal pärast ostja teadet deklareerida punkri saatelehel, et kütus on mõeldud kasutamiseks laeva poolt, mis vastab väävlinõuetele samaväärsete vahendite abil. Pidades silmas kasvavat arvu laevu, millel on heitgaasi puhastussüsteemid, on muudatused vajalikud, et ühtlustada punkri saatelehe standardteksti kooskõlas asjaoluga, et laevad võivad jätkuvalt kasutada suurema väävlisisaldusega kütuseid isegi pärast 0,10 % väävlisisalduse nõude jõustumist väävliheite kontrolli piirkondades alates 1. jaanuarist 2015. MARPOLi VI lisa nõudeid seoses SOx heite piirmääradega rakendatakse ELi õiguses Euroopa Parlamendi ja nõukogu direktiiviga (EL) 2016/802
                  7
               . Selle direktiivi artikli 6 lõike 9 taanetes b ja c ning artikli 13 lõike 2 punktis a viidatakse punkri saatelehele kui direktiivile vastavuse tagamise peamisele mehhanismile. Samaväärseid nõuetele vastavuse tagamise vahendeid käsitletakse alternatiivsete heitevähendusmeetoditena, nagu on määratletud direktiivi (EL) 2016/802 artikli 2 punktis o, ning neid võib kasutada, tingimusel et heitevähendusmeetodit kasutavad laevad saavutavad pidevalt sellise vääveldioksiidi heite vähenemise, mis on vähemalt samaväärne vähenemisega, mis saavutataks direktiivi nõuetele vastavaid laevakütuseid kasutades.

               (12)Liit ei ole IMO liige ega asjaomaste konventsioonide või koodeksite osaline. Seepärast on vaja, et nõukogu volitaks liikmesriike väljendama Euroopa Liidu seisukohta ja esitama oma nõusoleku kõnealustest muudatustest tulenevate kohustustega,

               ON VASTU VÕTNUD KÄESOLEVA OTSUSE:

               Artikkel 1

               Euroopa Liidu seisukoht IMO meresõiduohutuse komitee 98. istungjärgul on olla nõus järgmiste muudatuste vastuvõtmisega:

               (a)SOLASi reegli II-1/23 muudatused, mis on esitatud IMO dokumendi MSC 97/WP.5 1. lisas, võttes arvesse muudatusettepanekuid, mis on esitatud IMO dokumentides MSC 97/3/5 ja MSC 97/3/4;

               (b)SOLASi konventsiooni reegli II-2/9.4.1.3 muudatus, mis on esitatud IMO dokumendi MSC 97/22 13. lisas;

               (c)1994. aasta ja 2000. aasta kiirlaevakoodeksite muudatused, mis on esitatud IMO dokumendi 97/22/Add.1 15. ja 16. lisas;

               (d)rahvusvahelise päästevahendite konventsiooni ja resolutsiooni MSC.81(70) lisa muudatused, mis on esitatud IMO dokumendi MSC 97/22/Add.1 17. lisas ja IMO dokumendi MSC 98/3/1 1. lisas.

               Artikkel 2

               Liidu seisukoht IMO merekeskkonna kaitse komitee 71. istungjärgul on nõustuda IMO dokumendi MEPC 70/18/Add.1 7. lisas esitatud MARPOLi konventsiooni VI lisa V liite muudatuste vastuvõtmisega.

               Artikkel 3

               1.Artiklites 1 ja 2 sätestatud Euroopa Liidu seisukohta väljendavad IMOsse kuuluvad liikmesriigid, tegutsedes ühiselt liidu huvides.

               2.Artiklites 1 ja 2 osutatud seisukoha vormilistes ja väikestes muudatustes võidakse kokku leppida ilma kõnealuse seisukoha muutmiseta.

               Artikkel 4

               Liikmesriike volitatakse andma liidu huvides oma nõusolek, et artiklites 1 ja 2 osutatud muudatused on nende jaoks siduvad.

               Artikkel 5

               Käesolev otsus on adresseeritud liikmesriikidele.

               Brüssel,

                     eesistuja

                     Nõukogu nimel

                     eesistuja

                     (1)

                        Nõukogu 17. oktoobri 2016. aasta otsus (EL) 2016/2077 seisukoha kohta, mis võetakse Euroopa Liidu nimel Rahvusvahelise Mereorganisatsiooni merekeskkonna kaitse komitee 70. istungjärgul ja meresõiduohutuse komitee 97. istungjärgul seoses MARPOLi konventsiooni VI lisa, SOLASi konventsiooni reegli II-1, SOLASi konventsiooni reeglite III/1.4, III/30 ja III/37, SOLASi konventsiooni reeglite II-2/1 ja II-2/10, SOLASi konventsiooni reegli II-1/3–12, STCW konventsiooni ja koodeksi, tuleohutussüsteemide koodeksi ja 2011. aasta laiendatud kontrolli programmi koodeksi muudatuste vastuvõtmisega (ELT L 320, 26.11.2016, lk 36).

                     (2)
                  Päästevahendite katsetamist käsitlev läbivaadatud soovitus.

                     (3)

                        Nõukogu 17. oktoobri 2016. aasta otsus (EL) 2016/2077 seisukoha kohta, mis võetakse Euroopa Liidu nimel Rahvusvahelise Mereorganisatsiooni merekeskkonna kaitse komitee 70. istungjärgul ja meresõiduohutuse komitee 97. istungjärgul seoses MARPOLi konventsiooni VI lisa, SOLASi konventsiooni reegli II-1, SOLASi konventsiooni reeglite III/1.4, III/30 ja III/37, SOLASi konventsiooni reeglite II-2/1 ja II-2/10, SOLASi konventsiooni reegli II-1/3–12, STCW konventsiooni ja koodeksi, tuleohutussüsteemide koodeksi ja 2011. aasta laiendatud kontrolli programmi koodeksi muudatuste vastuvõtmisega (ELT L 320, 26.11.2016, lk 36).

                     (4)
                  Euroopa Parlamendi ja nõukogu 6. mai 2009. aasta direktiiv 2009/45/EÜ reisilaevade ohutuseeskirjade ja -nõuete kohta (ELT L 163, 25.6.2009, lk 1).

                     (5)
                  Komisjoni 6. veebruari 2017. aasta rakendusmäärus (EL) 2017/306, milles esitatakse laevavarustuse projekteerimis-, ehitus- ja toimivusnõuded ning katsestandardid (ELT L 48, 24.2.2017, lk 1).

                     (6)
                  Euroopa Parlamendi ja nõukogu 23. juuli 2014. aasta direktiiv 2014/90/EL riigihangete kohta ja direktiivi 96/98/EÜ kehtetuks tunnistamise kohta (ELT L 256, 28.8.2017, lk 146).

                     (7)
                  Euroopa Parlamendi ja nõukogu 11. mai 2016. aasta direktiiv (EL) 2016/802, mis käsitleb väävlisisalduse vähendamist teatavates vedelkütustes (ELT L 132, 21.5.2016, lk 58).


Tähtis õiguslik teade

|

52009PC0045

Ettepanek: Nõukogu otsus, millega parandatakse direktiivi 2008/73/EÜ, millega lihtsustatakse nimekirjade koostamise ja andmete avaldamise korda veterinaar- ja zootehnika valdkonnas ning muudetakse direktiive 64/432/EMÜ, 77/504/EMÜ, 88/407/EMÜ, 88/661/EMÜ, 89/361/EMÜ, 89/556/EMÜ, 90/426/EMÜ, 90/427/EMÜ, 90/428/EMÜ, 90/429/EMÜ, 90/539/EMÜ, 91/68/EMÜ, 91/496/EMÜ, 92/35/EMÜ, 92/65/EMÜ, 92/66/EMÜ, 92/119/EMÜ, 94/28/EÜ, 2000/75/EÜ, otsust 2000/258/EÜ ja direktiive 2001/89/EÜ, 2002/60/EÜ ja 2005/94/EÜ  /* KOM/2009/0045 lõplik - CNS 2009/0016 */

	[pic] | EUROOPA ÜHENDUSTE KOMISJON |Brüssel 10.2.2009KOM(2009) 45 lõplik2009/0016 (CNS)Ettepanek:NÕUKOGU OTSUS,millega parandatakse direktiivi 2008/73/EÜ, millega lihtsustatakse nimekirjade koostamise ja andmete avaldamise korda veterinaar- ja zootehnika valdkonnas ning muudetakse direktiive 64/432/EMÜ, 77/504/EMÜ, 88/407/EMÜ, 88/661/EMÜ, 89/361/EMÜ, 89/556/EMÜ, 90/426/EMÜ, 90/427/EMÜ, 90/428/EMÜ, 90/429/EMÜ, 90/539/EMÜ, 91/68/EMÜ, 91/496/EMÜ, 92/35/EMÜ, 92/65/EMÜ, 92/66/EMÜ, 92/119/EMÜ, 94/28/EÜ, 2000/75/EÜ, otsust 2000/258/EÜ ja direktiive 2001/89/EÜ, 2002/60/EÜ ja 2005/94/EÜSELETUSKIRINõukogu direktiiviga 2008/73/EÜ on muudetud mitut nõukogu akti, et muu hulgas ette näha ühtsed eeskirjad, mis kehtivad selliste riiklike referentlaborite nimekirjade avaldamise kohta, mille on liikmesriigid ametlikult heaks kiitnud loomahaiguste diagnostiliseks testimiseks, ning selliste ettevõtete või asutuste nimekirjade avaldamise kohta, mis on heaks kiidetud ühendusesiseseks kaubanduseks või ühendusse importimiseks veterinaar- ja zootehnika valdkonnas.Direktiiv 2008/73/EÜ jõustus 3. septembril 2008. Direktiivis 2008/73/EÜ on sätestatud, et liikmesriigid peavad jõustama kõnealuse direktiivi järgimiseks vajalikud õigus- ja haldusnormid 1. jaanuariks 2010. Kõnealuse direktiiviga ei ole siiski ette nähtud, et liikmesriigid peavad hakkama kõnealuseid sätteid kohaldama alates nimetatud kuupäevast.Õiguskindluse huvides ning selleks, et tagada kõnealuste meetmete kohaldamine kõikides liikmesriikides samast kuupäevast alates, peaksid liikmesriigid kohaldama kõnealuseid meetmeid alates nimetatud kuupäevast.Kuna meetmeid tuleb kohaldada alates 1. jaanuarist 2010, tuleks ka direktiivi 2008/73/EÜ kohaldada ühtemoodi kõikides liikmesriikides alates nimetatud kuupäevast.Käesolev otsus siiski ei mõjuta teatavaid direktiiviga 2008/73/EÜ tehtud muudatusi, mida liikmesriigid ei pea üle võtma. Need on muudatused, mis on seotud konkreetsete loomatervishoiumeetmete vastuvõtmisega vastavalt korrale, mis on sätestatud nõukogu 28. juuni 1999. aasta otsuses 1999/468/EÜ, millega kehtestatakse komisjoni rakendusvolituste kasutamise menetlused,[1] ning nendega parandatakse aegunud viide.Selleks, et tagada sujuv üleminek uuele nimekirjade koostamise ja andmete avaldamise lihtsustatud korrale veterinaar- ja zootehnika valdkonnas, tuleks näha ette võimalus võtta üleminekusätted vastu nõukogu otsuses 1999/468/EÜ sätestatud korra kohaselt.Seepärast tuleks direktiivi 2008/73/EÜ vastavalt parandada.2009/0016 (CNS)Ettepanek:NÕUKOGU OTSUS,millega parandatakse direktiivi 2008/73/EÜ, millega lihtsustatakse nimekirjade koostamise ja andmete avaldamise korda veterinaar- ja zootehnika valdkonnas ning muudetakse direktiive 64/432/EMÜ, 77/504/EMÜ, 88/407/EMÜ, 88/661/EMÜ, 89/361/EMÜ, 89/556/EMÜ, 90/426/EMÜ, 90/427/EMÜ, 90/428/EMÜ, 90/429/EMÜ, 90/539/EMÜ, 91/68/EMÜ, 91/496/EMÜ, 92/35/EMÜ, 92/65/EMÜ, 92/66/EMÜ, 92/119/EMÜ, 94/28/EÜ, 2000/75/EÜ, otsust 2000/258/EÜ ja direktiive 2001/89/EÜ, 2002/60/EÜ ja 2005/94/EÜEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 37,võttes arvesse komisjoni ettepanekut,[2]võttes arvesse Euroopa Parlamendi arvamust[3]ning arvestades järgmist:(1) Nõukogu direktiiviga 2008/73/EÜ[4] on muudetud kokku 23 nõukogu akti, et muu hulgas ette näha nimekirjade koostamise ja andmete avaldamise lihtsustatud kord veterinaar- ja zootehnika valdkonnas.(2) Direktiiv 2008/73/EÜ jõustus 3. septembril 2008. Liikmesriigid jõustavad kõnealuse direktiivi järgimiseks vajalikud õigus- ja haldusnormid hiljemalt 1. jaanuariks 2010. Kõnealuse direktiiviga ei ole siiski ette nähtud, et liikmesriigid peavad hakkama kõnealuseid sätteid kohaldama alates nimetatud kuupäevast.(3) Õiguskindluse huvides tuleks direktiivi 2008/73/EÜ parandada, tagamaks, et muudatusi, mis on tehtud kõnealusesse direktiivi erinevate nõukogu aktidega eesmärgiga kehtestada nimetatud lihtsustatud kord, kohaldatakse liikmesriikides ühtemoodi alates 1. jaanuarist 2010. Seepärast tuleks direktiivi 2008/73/EÜ parandada nii, et ka seda tuleks kohaldada alates kõnealusest kuupäevast. Sellest tulenevalt tuleks kõnealusesse direktiivi teha ka selline parandus, milles sätestatakse liikmesriikide kohustus kohaldada kõnealuseid sätteid alates nimetatud kuupäevast.(4) Teatavad muud muudatused, mis on tehtud direktiiviga 2008/73/EÜ nõukogu direktiividesse 64/432/EÜ[5] ja 90/426/EMÜ[6], ei ole siiski seotud lihtsustatud korraga ning seepärast ei pea liikmesriigid nende puhul rakendama hilisemat kohaldamise kuupäeva (1. jaanuar 2010). Need on muudatused, mis on seotud konkreetsete loomatervishoiumeetmete vastuvõtmisega vastavalt korrale, mis on sätestatud nõukogu 28. juuni 1999. aasta otsuses 1999/468/EÜ, millega kehtestatakse komisjoni rakendusvolituste kasutamise menetlused,[7] ning millega parandatakse aegunud viide.(5) Selleks, et tagada sujuv üleminek uuele nimekirjade koostamise ja andmete avaldamise lihtsustatud korrale veterinaar- ja zootehnika valdkonnas, tuleks näha ette võimalus võtta üleminekusätted vastu nõukogu otsuses 1999/468/EÜ sätestatud korra kohaselt.(6) Õiguskindluse ja õigusliku järjepidevuse tagamiseks tuleks käesolevat otsust kohaldada alates 3. septembrist 2008, mil jõustub direktiiv 2008/73/EÜ.(7) Seetõttu tuleks direktiivi 2008/73/EÜ vastavalt parandada,ON VASTU VÕTNUD KÄESOLEVA OTSUSE:Artikkel 1Direktiivi 2008/73/EÜ parandatakse järgmiselt.1) Artikli 20 lõige 2 jäetakse välja.2) Lisatakse järgmised artiklid 23a ja 23b:„Artikkel 23a ÜleminekusättedÜleminekusätted võib võtta vastu artikli 23b lõikes 2 osutatud korras.Artikkel 23b Komiteemenetlus1. Komisjoni abistab määruse (EÜ) nr 178/2002 artikli 58 kohaselt moodustatud alaline toiduahela ja loomatervishoiu komitee.2. Kui viidatakse käesolevale lõikele, kohaldatakse otsuse 1999/468/EÜ artikleid 5 ja 7.Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud.”3) Artikli 24 lõige 1 asendatakse järgmisega:„1. Liikmesriigid jõustavad käesoleva direktiivi järgimiseks vajalikud õigus- ja haldusnormid 1. jaanuariks 2010. Nad edastavad kõnealuste normide teksti viivitamata komisjonile.Nad kohaldavad kõnealuseid norme alates 1. jaanuarist 2010.Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.”4) Artikkel 25 asendatakse järgmisega.„Artikkel 25 Jõustumine ja kohaldatavusKäesolev direktiiv jõustub kahekümnendal päeval pärast selle avaldamist Euroopa Liidu Teatajas .Käesolevat direktiivi kohaldatakse alates 1. jaanuarist 2010, välja arvatud artikli 1 lõikeid 1 ja 5 ning artikleid 7, 23a ja 23b.”Artikkel 2Käesolevat otsust kohaldatakse alates 3. septembrist 2008.Artikkel 3Käesolev otsus avaldatakse Euroopa Liidu Teatajas.Artikkel 4Käesolev otsus on adresseeritud liikmesriikidele.Brüssel,Nõukogu nimeleesistuja [1] EÜT L 184, 17.7.1999, lk 23.[2] ELT C […], […], lk […].[3] ELT C […], […], lk […].[4] ELT L 219, 14.8.2008, lk 40.[5] EÜT 121, 29.7.1964, lk. 1977/64.[6] EÜT L 224, 18.8.1990, lk 42.[7] EÜT L 184, 17.7.1999, lk 23.


Tähtis õiguslik teade

|

52009PC0245

Ettepanek: Nõukogu otsus toimeaine parafiinõli CAS 8042-47-5 Nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (EMPs kohaldatav tekst)  /* KOM/2009/0245 lõplik */

	[pic] | EUROOPA ÜHENDUSTE KOMISJON |Brüssel 25.5.2009KOM(2009) 245 lõplikEttepanek:NÕUKOGU OTSUStoimeaine parafiinõli CAS 8042-47-5 nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta(EMPs kohaldatav tekst)SELETUSKIRILisatud nõukogu otsuse ettepaneku eelnõus käsitletakse toimeaine parafiinõli CAS 8042-47-5 kandmata jätmist nõukogu direktiivis 91/414/EMÜ (taimekaitsevahendite turuleviimise kohta) esitatud heakskiidetud toimeainete loetellu (I lisa) ja kõnealust toimeainet sisaldavate taimekaitsevahendite kõrvaldamist. Ettepanek kandmatajätmiseks põhineb arvukatel probleemidel, mis tuvastati kõnealuse toimeaine hindamise käigus.Nõukogu direktiiviga 91/414/EMÜ luuakse taimekaitsevahendite lubamist ja turulelaskmist käsitlev ühtlustatud raamistik. Ühenduse tasandil hinnatakse taimekaitsevahendites kasutatavaid toimeaineid ja antakse luba nende kasutamiseks ning need lisatakse kõnealuse direktiivi I lisasse. Ühtlustatud eeskirjade alusel hindavad liikmesriigid iga taimekaitsevahendit eraldi ja annavad loa selle kasutamiseks.Tootmisharu esitatud andmeid hindas esialgu referentliikmesriik, antud juhul Kreeka, kes esitas hindamisaruande projekti. Euroopa Toiduohutusamet korraldas esialgsele hindamisele vastastikuste eksperdihinnangute andmise ning esitas komisjonile kokkuvõtte parafiinõli CAS 8042-47-5 riskianalüüsi hindamisest 19. detsembril 2008.Kõnealuse toimeaine hindamisel on esile kerkinud terve rida küsimusi. Eelkõige ei ole esitatud tõendid piisavad, et tõendada selle aine ohutust ettevõtjate, töötajate, juuresolijate ja tarbijate seisukohast.Loetellu kandmata jätmise otsuse eelnõu esitati 12. märtsil 2009 toiduahela ja loomatervishoiu alalisele komiteele, kus:-  18 liikmesriiki hääletasid poolt (223 häält),-  5 liikmesriiki hääletasid vastu (48 häält),-  4 liikmesriiki jäid erapooletuks (74 häält).Komitee oma arvamust ei esitanud. Sellest tulenevalt peab komisjon vastavalt direktiivi 91/414/EMÜ artiklile 19 ja kooskõlas nõukogu otsuse 1999/468/EÜ artikliga 5 esitama nõukogule ettepaneku võetavate meetmete kohta ning nõukogu peab kolme kuu jooksul tegema otsuse kvalifitseeritud häälteenamusega.Kõnealuse otsuse eelnõu puhul ei kehti Euroopa Parlamendi kontrollimisõigus (nõukogu otsuse 1999/468/EMÜ artikkel 8).Ettepanek:NÕUKOGU OTSUStoimeaine parafiinõli CAS 8042-47-5 nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta(EMPs kohaldatav tekst)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta,[1] eriti selle artikli 8 lõike 2 neljandat lõiku,ning arvestades järgmist:1.  Direktiivi 91/414/EMÜ artikli 8 lõikes 2 on sätestatud, et liikmesriik võib 12 aasta jooksul pärast kõnealuse direktiivi teatavakstegemist lubada turule lasta taimekaitsevahendeid, mis sisaldavad kõnealuse direktiivi I lisas loetlemata toimeaineid ja mis on juba turul kaks aastat pärast teatavakstegemise kuupäeva, samal ajal kui neid toimeaineid tööprogrammi raames järk-järgult uuritakse.2.  Komisjoni määrustes (EÜ) nr 1112/2002[2] ja (EÜ) nr 2229/2004[3] on sätestatud direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Parafiinõli CAS 8042-47-5 kuulub nimetatud loetelusse.3.  Parafiinõli CAS 8042-47-5 toimet inimeste tervisele ja keskkonnale on taotleja kavandatud kasutusviiside puhul hinnatud vastavalt määruste (EÜ) nr 1112/2002 ja (EÜ) 2229/2004 sätetele. Kõnealuste määrustega on määratud ka referentliikmesriigid, kes esitavad asjaomased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 2229/2004 artikli 21 lõikele 3. Parafiinõli CAS 8042-47-5 puhul oli referentliikmesriigiks Kreeka ja kogu asjakohane teave esitati 30. aprillil 2008 ja 7. mail 2008.4.  Liikmesriigid ja Euroopa Toiduohutusameti hindamistöörühm esitasid hindamisaruande kohta vastastikused eksperdihinnangud ning aruanne esitati komisjonile 19. detsembril 2008 EFSA kokkuvõttena, milles käsitletakse vastastikuseid eksperdihinnanguid toimeaine parafiinõli CAS 8042-47-5 riskianalüüsi kohta selle kasutamisel pestitsiidina[4]. Liikmesriigid ja komisjon vaatasid selle aruande läbi toiduahela ja loomatervishoiu alalises komitees ning see vormistati 12. märtsil 2009 komisjoni läbivaatamisaruandena parafiinõli CAS 8042-47-5 kohta.5.  Kõnealuse toimeaine hindamisel on esile kerkinud terve rida küsimusi. Eelkõige ei ole esitatud tõendid piisavad, et tõendada selle aine ohutust ettevõtjate, töötajate, juuresolijate ja tarbijate seisukohast. Seega ei olnud olemasolevate andmete põhjal võimalik järeldada, kas kriteeriumid parafiinõli CAS 8042-47-5 kandmiseks direktiivi 91/414/EMÜ I lisasse on täidetud.6.  Komisjon palus teavitajal esitada omapoolsed märkused vastastikuste eksperdihinnangute tulemuste kohta ning teatada, kas ta kavatseb tulevikus aine kasutamist toetada või mitte. Teataja esitas oma märkused, mida on tähelepanelikult uuritud. Teataja esitatud väidetele vaatamata jäid eespool nimetatud probleemid siiski lahendamata ning esitatud teabe põhjal koostatud hindamistest ei selgu, et parafiinõli CAS 8042-47-5 sisaldavad taimekaitsevahendid võiksid kavandatud kasutustingimustes üldiselt vastata direktiivi 91/414/EMÜ artikli 5 lõike 1 punktides a ja b sätestatud nõuetele.7.  Seepärast ei tohiks parafiinõli CAS 8042-47-5 direktiivi 91/414/EMÜ I lisasse kanda.8.  Tuleks võtta meetmed tagamaks, et parafiinõli CAS 8042-47-5 sisaldavate taimekaitsevahendite kehtivad load tühistataks ettenähtud ajavahemiku jooksul, et neid ei pikendataks ning et selliste toodete jaoks ei antaks uusi lubasid.9.  Liikmesriigi antud ajapikendused parafiinõli CAS 8042-47-5 sisaldavate taimekaitsevahendite olemasolevate varude realiseerimiseks, ladustamiseks, turulelaskmiseks ja kasutamiseks peaksid piirduma kaheteistkümne kuuga, et olemasolevad varud saaks ära kasutada järgmise kasvuperioodi jooksul; seega jäävad parafiinõli CAS 8042-47-5 sisaldavad taimekaitsevahendid kasutajatele kättesaadavaks 18 kuu jooksul alates käesoleva otsuse vastuvõtmisest.10.  Käesolev otsus ei piira õigust esitada direktiivi 91/414/EMÜ artikli 6 lõike 2 ja komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega)[5] kohane taotlus parafiinõli CAS 8042-47-5 kandmiseks kõnealuse direktiivi I lisasse.11.  Toiduahela ja loomatervishoiu alaline komitee ei ole oma eesistuja kindlaksmääratud ajavahemiku jooksul arvamust avaldanud,ON VASTU VÕTNUD KÄEOLEVA OTSUSE:Artikkel 1Parafiinõli CAS 8042-47-5 ei kanta toimeainena direktiivi 91/414/EMÜ I lisasse.Artikkel 2Liikmesriigid tagavad, et:a) parafiinõli CAS 8042-47-5 sisaldavate taimekaitsevahendite load tühistatakse hiljemalt [ MÄRKIDA KUUPÄEV, KUUS KUUD PÄRAST KÄESOLEVA OTSUSE VASTUVÕTMISE KUUPÄEVA ];b) alates käesoleva otsuse avaldamise kuupäevast ei anta ega pikendata parafiinõli CAS 8042-47-5 sisaldavate taimekaitsevahendite lubasid.Artikkel 3Ajapikendus, mille liikmesriigid annavad vastavalt direktiivi 91/414/EMÜ artikli 4 lõike 6 sätetele, peab olema võimalikult lühike ja lõppema hiljemalt [ MÄRKIDA KUUPÄEV, 18 KUUD PÄRAST KÄESOLEVA OTSUSE VASTUVÕTMISE KUUPÄEVA ].Artikkel 4Käesolev otsus on adresseeritud liikmesriikidele.Brüssel,Nõukogu nimeleesistuja [1] EÜT L 230, 19.8.1991, lk 1.[2] EÜT L 168, 27.6.2002, lk 14.[3] ELT L 379, 24.12.2004, lk 13.[4] EFSA Scientific Report (2008) 219–220, Conclusion regarding the peer review of the pesticide risk assessment of the active substance paraffin oil CAS 8042-47-5 (vormistatud 19. detsembril 2008).[5] ELT L 15, 18.1.2008, lk 5.